DA Den Europæiske Unions Tidende L 39/5

KOMMISSIONENS GENNEMFØRELSESFORORDNING (EU) 2015/231

af 11. februar 2015

om ændring af Kommissionens gennemførelsesforordning (EU) nr. 720/2014 om tildeling af importrettigheder på grundlag af de ansøgninger, der er indgivet i perioden fra 1. juli 2014 til 30. juni 2015 inden for rammerne af det toldkontingent for import af frosset oksekød, der er åbnet ved forordning (EF) nr. 431/2008 og om tildeling af yderligere mængder

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 188, stk. 1 og 3, og

ud fra følgende betragtninger:

(1) I Kommissionens gennemførelsesforordning (EU) nr. 720/2014 (2) fastsættes en tildelingskoefficient, der skal anvendes på det antal ansøgninger om importrettigheder, der er indgivet i perioden fra 1. juli 2014 til 30. juni 2015 inden for rammerne af det toldkontingent for import af frosset oksekød, der er åbnet ved Kommissionens forordning (EF) nr. 431/2008 (3).

(2) Efter offentliggørelsen af gennemførelsesforordning (EU) nr. 720/2014 underrettede Det Forenede Kongerige Kommissionen om en administrativ fejl, der førte til meddelelsen af en mængde, der var højere end den mængde, der reelt var ansøgt om. På baggrund af den faktiske mængde, der er ansøgt om, forhøjes den tildelingskoefficient og de importrettigheder, der skal tildeles alle berørte aktører.

(3) Gennemførelsesforordning (EU) nr. 720/2014 bør derfor ændres i overensstemmelse hermed.

(4) Der bør fastsættes regler vedrørende tildelingen af de deraf følgende yderligere importrettigheder til aktørerne.

(5) I betragtning af behovet for at tildele de ekstra importrettigheder så hurtigt som muligt, bør denne forordning træde i kraft dagen efter offentliggørelsen —

VEDTAGET DENNE FORORDNING:

Artikel 1

I artikel 1 i gennemførelsesforordning (EU) nr. 720/2014 erstattes »27,09851 %« med »28,237983 %«.

Artikel 2

Senest den 9. marts 2015 tildeler medlemsstaterne de supplerende importrettigheder som følger af den ændring, der blev foretaget ved artikel 1 (»supplerende importrettigheder«) til de aktører, der ansøgte om og fik tildelt importrettigheder i henhold til forordning (EF) nr. 431/2008 for importkontingentperioden fra den 1. juli 2014 til den 30. juni 2015.

De supplerende importrettigheder, der skal tildeles de nævnte aktører, udgør 1,139473 % af de mængder, der er ansøgt om.

Artikel 3

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 11. februar 2015. På Kommissionens vegne For formanden Jerzy PLEWA Generaldirektør for landbrug og udvikling af landdistrikter

(1) EUT L 347 af 20.12.2013, s. 671.

(2) Kommissionens gennemførelsesforordning (EU) nr. 720/2014 af 27. juni 2014 om tildeling af importrettigheder på grundlag af de ansøgninger, der er indgivet i perioden fra 1. juli 2014 til 30. juni 2015 inden for rammerne af det toldkontingent for import af frosset oksekød, der er åbnet ved forordning (EF) nr. 431/2008 (EUT L 190 af 28.6.2014, s. 65).

(3) Kommissionens forordning (EF) nr. 431/2008 af 19. maj 2008 om åbning og forvaltning af et toldkontingent for import af frosset kød af hornkvæg henhørende under KN-kode 0202 og varer henhørende under KN-kode 0206 29 91 (EUT L 130 af 20.5.2008, s. 3).